Malema vra nie om verskoning vir anti-Indiëruitlatings – praag.co.za — 20 jaar jonk!
“Hier in Durban, hier in KZN, word alles wat strategies is aan Indiërs gegee… elke groot tender … hulle is dié wat alles besit. Ons sê dat hulle met ons mense moet deel. Ons wil ook sê: hou op ons mense in KZN te mishandel. Hulle mishandel ons mense erger as wat die Boere-Afrikaners ons mense mishandel het. Dit is nie anti-Indies nie, dis die waarheid, hulle moet ons mense behoorlik behandel.”
Malema het Indiërs ook van “rassisme” teenoor swartmense beskuldig. “Dit moet end kry,” het hy gesê.
Die DA het Malema se uitsprake oor Indiërs veroordeel en gevra dat hy om verskoning moet vra.
Die South African Minority Rights Equality Movement (Samrem) het ‘n klag van “haatspraak” en “aanhitsing tot geweld” teen Malema by die polisie aanhangig gemaak. Volgens Deleep Lutchman, voorsitter van Samrem, is Malema se uitlatings oor Indiërs “loutere onsin en sonder enige feite”.
“Wat hy gesê het, het die moontlikheid om rassehaat in die land aan te hits,” het Lutchman voorts gesê. “Mense neem emosionele uitlatings soos dié ernstig op, ons het dit al in die verlede gesien”.
Lutchman se uitspraak oor “die verlede” kan moontlik verwys na die Durban-onluste in Januarie 1949 toe meesal arm Indiërs deur Zoeloes doodgemaak is. Die aantal mense wat in die onluste omgekom het, het 142 beloop en 1 087 is beseer. Dit het ook tot die vernietiging van 58 winkels, 247 woonplekke en een fabriek gelei.
Skrywer praagGepubliseer op 2 Augustus 2017 Kategorieë Nuus, Suider-AfrikaSleutelwoord Deleep Lutchman, haatspraak, Indiërs, Malema, South African Minority Rights Equality Movement (Samrem)
Vorige Vorige artikel: On slim te wees is ‘n ‘kulturele voorreg’
Volgende Volgende artikel: Nasionale Gesondheidslaboratoriumdienste ‘stort in duie’